楊次山

楊次山  ， 表字仲甫 ， 祖籍開封 ， 南宋大臣 ， 宋寧宗恭聖皇后楊桂枝之義兄 。 曾祖楊全在靖康末年捍衛開封殉難 ， 楊次山以門蔭補官 ， 仕官東南 ， 以上虞爲家 。 楊次山外表魁偉 ， 少好學能文 ， 補右學生 ； 當時寧宗妃子楊桂枝不知自己出身 ， 於是與楊次山聯宗 ， 稱楊次山爲兄 。 楊桂枝受職宮中 ， 楊次山遂霑恩得官 ， 積階至武德郎 。 楊桂枝升爲貴妃 ， 累遷帶御器械 、 知合門事 、 吉州刺史 、 提舉佑神觀 。 楊桂枝受冊封爲皇后 ， 除楊次山福州觀察使 ， 尋拜岳陽節度使 。 楊皇后拜謁家廟 ， 楊次山加太尉 。 韓侂冑伏誅 ， 楊次山有功 ， 加開府儀同三司 。 尋進少保 ， 封永陽郡王 。 南郊祭天后 ， 加少傅 ， 充萬壽觀使 。 致仕 ， 加太保 ， 授安德軍 、 昭慶軍節度使 ， 改封會稽郡王 。 楊次山能夠避權勢 ， 不預國事 ， 時人稱賢 。 嘉定十二年 （ 1219年 ） 十一月癸丑卒 ， 享年81歲 ， 贈太師 ， 追封冀王 ， 諡惠節 。